# Toquí becgroc

El toquí becgroc o toquí de bec carbassa (Arremon flavirostris) és un ocell de la família dels passerèl·lids (Passerellidae).

## Descripció

El cap del mascle adult és majoritàriament negre, amb un supercili blanc des de la part superior de l'ull fins a la part posterior del cap. El coll és gris i l'esquena, les ales i la cua són verdes. La part inferior és blanca amb vores grisenques i una estreta banda negra a la part superior del pit. La femella adulta és semblant però en general de colors més apagats. Les parts inferiors de la femella són de color beix amb els flancs marrons. Els juvenils són semblants als adults però més apagats. Mesura de 15 a 16,5 cm de longitud. El pes mitjà de 27 exemplars de tres poblacions va ser de 23,6 a 28,1 g.
El cant és una sèrie de sons molt aguts.

## Hàbitat i distribució

Habita el sotabosc dens de les terres baixes tant de boscos caducifolis com de boscos humits i també en vores de bosc del centre i sud-est de Bolívia, Paraguai, est i sud del Brasil i nord-est de l'Argentina. Sol ser observat en parelles que caminen per terra o a prop seu.
En altitud oscil·la entre el nivell del mar i els 1.400 m (4.600 peus).

## Taxonomia

La taxonomia del toquí becgroc (A. flavirostris) va ser discutida breument per Silva (1991) que va examinar 55 exemplars i va suggerir provisionalment el reconeixement de tres espècies: dues d'esquena verda, A. flavirostris i A. dorbignii, i una un d'esquena grisa, A. polionotus (incloent devillii com a sinònim). Silva també va proposar que el color de l'esquena verd oliva compartit per flavirostris i dorbignii era plesiomòrfic, mentre que la curta longitud de les celles era una sinapomorfia que indicava una relació més estreta entre flavirostris i polionotus. Dos treballs recents han tractat la taxonomia del toquí becgroc i s'utilitzen com a fonts principals d'aquesta proposta. Buainain et al. (2016) van estudiar exemplars i vocalitzacions mentre que Trujillo-Arias et al. (2017) es van centrar en distribucions potencials i anàlisis filogeogràfiques.
Basant-se en aquest dos estudis, finalment es va acceptar separar A. dorbignii d'A. flavirostris i seguir tractant com subespècie A. f. polionotus. Així dos, en l'actualitat es reconeixen dues subespècies:
* A. f. flavirostris (Swainson, 1838) localitzat al centre i est de Brasil.
* A. f. polionotus (Bonaparte, 1850) de l'est al centre sud de Bolívia, sud-est de Brasil, Paraguai i nord-est d'Argentina.

## Referències

* ↑ «Toquí becgroc». Cercaterm. TERMCAT, Centre de Terminologia. Rev. 10/02/2023(català)
* ↑ «Master Lists – Multilingual Version - IOC World Bird List v14.1» (en anglès americà). IOC. [Consulta: 28 febrer 2024].
* 1 2 Gunningham, Hailey R.; Slager, David L. Saffron-billed Sparrow (Arremon flavirostris) (en anglès). Cornell Lab of Ornithology, 2020-03-04. DOI 10.2173/bow.sabspa1.01.
* 1 2 «Saffron-billed Sparrow». eBird. [Consulta: 28 febrer 2024].
* ↑ «Arremon flavirostris» (en anglès). Llista Vermella de la UICN 2019, 31-07-2019. DOI: 10.2305/iucn.uk.2019-3.rlts.t155185342a155636080.en.
* ↑ Buainain, Nelson; Brito, Guilherme Renzo Rocha; Firme, Daniel Honorato; Figueira, Daniel Monteiro; Raposo, Marcos A. «Taxonomic revision of Saffron-billed Sparrow Arremon flavirostris Swainson, 1838 (Aves: Passerellidae) with comments on its holotype and type locality». Zootaxa, 4178, 4, 26-10-2016. DOI: 10.11646/zootaxa.4178.4.6. ISSN: 1175-5334.
* ↑ Trujillo-Arias, Natalia; Dantas, Gisele P.M.; Arbeláez-Cortés, Enrique; Naoki, Kazuya; Gómez, Maria I. «The niche and phylogeography of a passerine reveal the history of biological diversification between the Andean and the Atlantic forests» (en anglès). Molecular Phylogenetics and Evolution, 112, 7-2017, pàg. 107–121. DOI: 10.1016/j.ympev.2017.03.025.
* ↑ «Split Arremon flavirostris into two or three species and add English name(s)» (en anglès). SACC. [Consulta: 28 febrer 2024].
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 28 febrer 2024].